ઑપેરા હાઉસ જંક્શન પર આવેલો સરદાર વલ્લભભાઈ પટેલ માર્ગ એવો પરિસર છે જ્યાં હંમેશાં વધુ પ્રમાણમાં ટ્રાફિક જોવા મળે છે. એમ છતાં ટ્રાફિકની વ્યવસ્થા સંભાળતી પોલીસને બેસવા માટેની પોલીસ-ચોકીની હાલત ખૂબ જ કફોડી થઈ ગઈ હતી. છેલ્લાં ઘણાં વર્ષોથી આ પોલીસ-ચોકી આવી જ હાલતમાં હોવાથી ત્યાં ફરજ બજાવતા પોલીસો ભારે હેરાન થતા હતા. આ વિશે ક્યારેય કોઈએ ધ્યાન આપ્યું નહોતું, પણ મિડ-ડે LOCALના અહેવાલનો એવો પડઘો પડ્યો કે થોડા જ દિવસમાં ત્યાં નવી પોલીસ-ચોકી આવી ગઈ છે. આ પોલીસ-ચોકીમાં દરેક પ્રકારની સુવિધા પણ આપવામાં આવી છે.